Diari Oficial de la Generalitat Valenciana


Sumari del DOGV 5068, del 10-08-2005 (2005/9388)

RESOLUCIÓ de 29 de juliol de 2005, del director general de Qualitat Ambiental, per la qual es publica el resultat de la convocatòria de subvencions efectuada per l'Ordre de 14 de juny de 2005 (DOGV núm. 5036, de 27 de juny de 2005), destinades a la realització de treballs d'investigació a la franja del litoral valencià dins de la Directiva Marc de l'Aigua per universitats de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5068

Data del DOGV
:   10-08-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/9388


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 29 de juliol de 2005, del director general de Qualitat Ambiental, per la qual es publica el resultat de la convocatòria de subvencions efectuada per l'Ordre de 14 de juny de 2005 (DOGV núm. 5036, de 27 de juny de 2005), destinades a la realització de treballs d'investigació a la franja del litoral valencià dins de la Directiva Marc de l'Aigua per universitats de la Comunitat Valenciana. [2005/F9388]
  
L'Ordre de 14 de juny de 2005, de la Conselleria de Territori i Habitatge, convoca per a l'exercici 2005 la concessió d'ajudes a universitats de la Comunitat Valenciana per a realitzar treballs d'investigació a la franja del litoral valencià i dins de la Directiva Marc de l'Aigua, gestionades per la Direcció General de Qualitat Ambiental. Així mateix, aprova les bases per les quals es regeix la convocatòria i que figuren com a annex a l'ordre.
  
L'import global màxim destinat a aquestes ajudes, d'acord amb l'article 2 de la mencionada ordre, ascendeix a 645.179,75 euros, a càrrec de l'aplicació pressupostària 72.28.29.093.00.3, línia codi comptable T4893000, dels pressupostos de la Generalitat Valenciana per al 2005.
  
Conforme a l'article 3 de l'ordre, podran ser beneficiaris d'aquestes subvencions les universitats de la Comunitat Valenciana que tinguen la capacitat tècnica per a realitzar treballs d'investigació en el litoral valencià d'acord amb les exigències de la Directiva Marc de l'Aigua. D'altra banda i segons la base 2 de l'annex, els beneficiaris han de reunir els requisits establits en l'article 13 de la Llei General de Subvencions i complir les obligacions que recull l'article 4 de l'ordre.
  
Dins de l'objecte de les ajudes, la base 3 de l'annex estableix que seran subvencionables les actuacions següents:
  
- Estudi de la tipologia de la costa de la Comunitat Valenciana i identificació d'estacions de mostratge per a l'establiment d'un pla de seguiment.
  
- Identificació i determinació de l'estat de conservació de les comunitats bentòniques.
  
- Anàlisi de sediments, aigües litorals i abocaments terra-mar d'aigües residuals.
  
- Determinació de fitoplàncton.
  
- Mostratge d'organismes indicadors per a la determinació de metalls i tòxics orgànics.
  
- Estudi de la relació entre el nivell d'influència continental i el contingut en clorofil·la de les aigües costaneres i de transició.
  
- Determinar les pressions que pateixen les aigües costaneres i de transició a la Comunitat Valenciana.
  
De conformitat amb la base 5, la comissió avaluadora ha valorat els projectes presentats, segons els criteris establits en la base 7, de la manera següent:
  
- En primer lloc, s'ha assignat un percentatge a les quanties sol·licitades segons els punts obtinguts en la valoració.
  
- En segon lloc, atés que després de l'aplicació d'aquests percentatges, l'import total que s'ha de concedir resulta superior a l'import global màxim de les ajudes, s'ha aplicat un coeficient reductor a fi de no excedir el crèdit pressupostari disponible.
  
A proposta de la comissió avaluadora, a l'efecte de complir el que disposa l'article 9 de l'ordre de convocatòria i per raó de les competències delegades pel conseller de Territori i Habitatge mitjançant una Resolució de 13 d'agost de 2003 (DOGV núm. 4.571, de 22 d'agost de 2003), resolc:
  
Primer
  
Publicar la relació de beneficiaris, la petició dels qual s'ajusta a les bases establides en l'annex de l'Ordre de 14 de juny de 2005, en l'import que s'indica:
  
\* La quantitat sol·licitada per la Universitat Miguel Hernández d'Elx ha sigut minorada en l'import pressupostat per a l'adquisició de material inventariable (9.500 euros) ja que, d'acord amb la naturalesa econòmica de les ajudes, aquest tipus de despesa no es troba entre les despeses subvencionables previstes en la base 4.
  
Segon
  
Per al cobrament de la subvenció, les universitats han de presentar amb data límit el 15 de novembre de 2005, la corresponent sol·licitud de cobrament dirigida a la Direcció General de Qualitat Ambiental acompanyada de la documentació establida en l'annex de l'Ordre de 14 de juny de 2005.
  
Contra la present resolució, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició de recurs potestatiu de reposició davant del conseller de Territori i Habitatge, en el termini d'un mes a partir del dia següent a la publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.